Je ženska, ki pogosto menja partnerje, nimfomanka?

V medijih lahko večkrat zasledimo besedo “nimfomanka”, ki na plano udari tudi v kakšni od gostilniških debat. Pa sploh vemo kdo so nimfomanke?

Strokovnjaki se strinjajo in nimfomanijo opisujejo kot žensko z nenasitno spolno slo. Ampak kaj sploh je normalna in povprečna spolna aktivnost? Če se dogaja, da moški neki ženski rečejo, da je nimfomanka zgolj zato, ker se ji večkrat seksa kot njim, ji s tem delajo krivico. Morda bi se morali malo vprašati o svoji spolni sli.

Spet drugi bodo določeno žensko “ozmerjali” z nimfomanko zgolj zato, ker je spala z več moškimi. Sami namreč menijo, da se to za žensko ne spodobi medtem ko so zanje, moški z večjim številom žensk na “kontu”, pravi ljubimci.

O nimfomanki pojejo tudi Big Foot Mama

Nimfomanke pa so velikokrat v resnici vse prej kot srečne nenasitne ženske. Njihova klinična slika kaže na to, da gre za eno izmed odvisnosti na katere človek skorajda nima vpliva. Brez seksa se počutijo slabo, po seksu morda celo slabše. Vrtijo se v začaranem krogu in navadno o sebi nimajo najboljšega mnenja. Če velja za posilstvo, da nekdo k spolnemu odnosu prisili drugega, pa v tem primeru pomeni dobesedno posiljevanje samega sebe.

Pri nimfomaniji govorimo o hiperseksualnosti, ki je pogosto povsem nekontrolirana in je bolj breme kot užitek. Velikokrat se z nimfo opisujejo potrebne ženske, ki menijo, da jim je nekoliko preveč do seksa le zato, ker imajo v svojih prijateljicah slabe vzorčne primere. Seks vsak dan še ne pomeni nujno nimfomanije. Povsem nekaj drugega pa je, če pride do nezadržne želje po neprestanih spolnih odnosih, samozadovoljevanju in gledanju pornografije.

Tako resno, da je potrebno zdravljenje?

Za hiperseksualnost obstajajo različni načini zdravljenja.

Terapija: Psihoterapevtske metode, kot je kognitivno-vedenjska terapija, lahko pomagajo osebi prepoznati in obvladovati njihovo spolno vedenje ter raziskati globlje vzroke za njihovo hiperseksualno vedenje.

Zdravila: V nekaterih primerih lahko zdravnik predpiše zdravila, kot so antidepresivi ali zaviralci spolnega nagona, ki lahko pomagajo zmanjšati spolno poželenje.

Podpora in samopomoč: Sodelovanje v skupinah za podporo ali samopomoč lahko omogoči osebi, da se poveže z drugimi, ki imajo podobne izkušnje, ter si izmenjujejo strategije za obvladovanje svojega vedenja.

Kot pri vsakem zdravljenju je tudi pri hiperseksualnosti pomembno individualno prilagajanje terapevtskih pristopov in zdravil glede na specifične potrebe posameznika.

Pa še nekaj. Da bi pričeli razmišljati o tem, da je neka ženska odvisna od spolnosti na ta način je potrebno vzeti v obzir obdobje tega vedenja. Da gre za težave, ki jih je potrebno reševati na profesionalni ravni in se jim takoj posvetiti velja obdobje 6 mesecev neprestane želje po spolnosti in rečeh povezanimi z njimi.

Si včeraj 4x seksala? Zato še nisi nimfomanka ;).